Potskerf 29 Junie 2008 - Blancogemeente
Potskerf 29 Junie 2008
Ds Francois gaan met vakansie vir die volgende paar dae – geniet dit!
En aan almal wat ook met vakansie gaan - ry veilig en rus lekker!
Tema: “Ons hou steeds fees”
MAANDAG 30 JUNIE
WOENSDAG 2 JULIE
DONDERDAG 3 JULIE
VOLGENDE SONDAG 6 Julie
Die aftelling vir die begin van die 64 Dae Fokus van die derde kwartaal HET BEGIN!
Vandag oor 21 dae kom ons as gemeente bymekaar vir die eerste van die kwartaal se 10 eredienste.
Ons opgewondenheid as leierskap is 'n entoesiasme wat kom uit God se hart.
Ons verwagting is van Hom alleen!
Mag Hy in en deur ons VERHEERLIK word.
Die afgelope paar maande se bid en beplan was heerlik vir almal betrokke!
En nou is alles amper gereed:
1. Jou solo-tyd boek is gekoop (400 van hulle) en gereed om uitgedeel te word by julle eerste kleingroep byeenkoms.
2. Jou kleingroep-tyd werkboek is gedruk (700 van hulle) en gereed om uitgedeel te word by julle eerste kleingroep byeenkoms.
3. Julle kleingroep se Saamsing-musiek cd en sangbundeltjies word binnekort"gesny en gedruk".
4. Die Aanbiddingspan is besig om biddend saam met Francois en Cornie die 10 eredienste (grootgroep-tyd) te beplan en voor te berei.
5. Die Kindergroepe en Tienergroepe se materiaal word tans gedruk en vervaardig.
6. Die ander Leierskapspanne (daar's 11 in totaal) bid en beplan volstoom aan hul spesifieke onder-afdeling.
Oorweeg dit asseblief biddend om deel van 'n kleingroep / Bybelstudiegroep te word wat SLEGS 8X in die derde kwartaal vir ongeveer 90 minute gaan bymekaarkom.
Na die kwartaal is jy vry om aan die groep te onttrek, as jy wil.
AL WAT KORT IS JY!!!!
Baie dankie vir almal wat reeds aangetoon het dat hulle deel wil uitmaak van die kleingroepe wat in die derde kwartaal 8 keer bymekaar gaan kom.
Die INDELINGSLYSTE sal op SONDAG, 20 JULIE 2008 in die voorportaal van die kerk geplaas word.
Bid vir oom Tinus Geyer (044-8707409) in George Hospitaal en tannie Marie.
Kyla Barnard is in Bayview Hospitaal opgeneem vir ondersoeke.
Charmaine van Huysteen (0725111 933) se pa Dirk Sutherland is in George Medi Kliniek opgeneem.
Ons dink aan Ernie Botha met die afsterwe van Mariette op 26 Junie (825639098). Die begrafnis vind plaas op Maandag 30 Junie om 11:00.
Ons meegevoel met Gerda van Molendorff en familie met die afsterwe van Johan.
Nuusbrief van Morgenster Sending- stasie in Zimbabwe
Liewe Vriende, Voorbidders en Ondersteuners,
Sedert die opposisieleier aangekondig het dat hy aan Vrydag se verkiesing onttrek, was die spreekwoordelike kat in die duiwehok!
Skielik is die sg. "re-education" gestaak in die basiskamp hier naby Morgenster en die nasionale televisie het aangekondig dat 'n verbod geplaas word (m.a.w. voorheen was dit gesanksioneer.....) op padblokkades waar oorlogsveterane die reisegers eers gou-gou 'n paar "slogans" geleer en verneder het.
Die verwagte koms op Sondag en Maandag van die oorlogsveterane na Morgenster het, waarskynlik om bg. rede, toe ook nie gematerialiseer nie. Op die einde was die gevoel dat die stasie-superintendent en sy gesin (wat ook die gemeente-dominee is) hierdie week van Morgenster wegbly, maar dat ons ander dominees maar aanbly en die situasie daagliks monitor. Tot vanaand lyk dit nog asof dit die regte besluit was.
Volgens vanaand se nasionale nuus lyk dit nie asof die regerende party hulle gaan steur aan internasionale oproepe om Vrydag se verkiesing af of uit te stel nie. Daar is nog nie regtig duidelikheid oor die gevolge van so 'n sinnelose oefening nie. Mens kan aan verskillende moontlikhede dink.
Ek voorsien dat, tensy daar effektiewe internasionale ingryping gaan kom, Vrydag se verkiesing gevolg gaan word deur 'n volgende sarsie vervolging en intimidasie van kiesers wat Vrydag eenvoudig net gaan wegbly van die stembus uit protes of vrees. Dit gaan gesien word as verwerping van die regerende party en as rede vir verdere "re-education" deur die veterane, milisie en ander misleides. Om te voorkom dat jy geïdentifiseer gaan word as iemand wat nie gaan stem het nie - dus as iemand wat nie die regerende party ondersteun nie - moet jy nou stembus toe gaan! Wat verder sal die arme mense van Zimbabwe nog moet verduur?
Baie dankie vir die dosyne eposse, SMS-boodskappe en telefoonoproepe wat die afgelope paar dae na ons gekom het. Dit het ons grootliks aangemoedig om vas te byt. Dankie dat jy op hierdie manier deel het van die getuienis wat van Morgenster uitgaan na die gemeenskap en verder!
Ons stuur binnekort verder nuus. Bly asseblief bid vir Zimbabwe.
Ter wille van die Evangelie,
Henry en Susan
Fokus op God en sien hoe die omstandighede verdof en die goddelose sommer heeltemal uit die prentjie verdwyn – Johan Smit